《感寓 其二》
宋代·刘弇

西方有佳人，弱龄三春兰。一顾迷下蔡，再笑倾邯郸。

青楼十二曲，密睟胜广寒。寸玉耿孤抱，时时寄哀弹。

孟娵久不作，宿瘤骋朱丹。世道终如此，美恶随所观。

吞声勿复道，留与蹇修看。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。